recursal/SuperWikiNEXT-32B huggingface dataset:
***சுமான்சி*** (*Jumanji)* 1995ல் வெளிவந்த அமெரிக்க சாகச புனைவுத் திரைப்படம். இப்படத்தை ஜோ ஜான்ஸ்டன் இயக்கினார். 

இது கிறிஸ் வான் ஆல்ஸ்பர்க் அவர்களால் 1981ல் எழுதப்பட்ட சுமான்சி எனும் கதை புத்தகத்தின் தழுவலாகும். இந்தப் படத்தை வான் ஆல்ஸ்பர்க், கிரெக் டெய்லர், ஜொனாதன் ஹென்ஸ்லே மற்றும் ஜிம் ஸ்ட்ரெய்ன் ஆகியோர் எழுதினர். ராபின் வில்லியம்ஸ், போனி ஹன்ட், கிர்ஸ்டென் டன்ஸ்ட், பிராட்லி பியர்ஸ், ஜொனாதன் ஹைட், பெபே நியூவிர்த் மற்றும் டேவிட் ஆலன் க்ரீர் ஆகியோர் இப்படத்தில் நடித்துள்ளனர். 

டிசம்பர் 15, 1995 இல் இந்த படம் வெளியிடப்பட்டது. விமர்சகர்களிடமிருந்து கலவையான விமர்சனங்களைப் பெற்றிருந்தாலும், இது வசூல் ரீதியாக மிகப்பெரிய வெற்றியைப் பெற்றது. இது உலகளவில் $ 263 மில்லியனை ஈட்டி, 1995 ஆம் ஆண்டின் பத்தாவது மிக அதிக வசூலைப் பெற்ற படமாக ஆனது.

தயாரிப்பு
---------

சுமான்சி திரைப்படம் 65 மில்லியன் அமெரிக்க டாலர்களை பட்ஜெட்டாக கொண்டு உருவாக்கப்பட்டது.

வரவேற்பு
--------

சுமான்சி திரைப்படம் அமெரிக்கா மற்றும் கனடாவில் 100.5 மில்லியன் டாலர்கள், பிற நாடுகளில் 162.3 மில்லியன் டாலர்கள் என மொத்தமாக 262.8 மில்லியன் அமெரிக்க டாலர்களை வசூலித்து சாதனை செய்தது.   1995 ஆம் ஆண்டின் பத்தாவது மிக அதிக வசூலைப் பெற்ற படமாக இது ஆனது.

இப்படத்தின் தொடர்ச்சி திரைப்படங்கள்
-----------------------------------

* *சத்துரா: ஒரு விண்வெளி சாகசம்*
* *சுமான்சி: வெல்கம் டூ தி ஜங்கிள்*
* *சுமான்சி 3*

குறிப்புகள்
-----------

1. ↑  "Field Marshal".. பார்த்த நாள்: December 22, 2010.
2. ↑  "Jumanji (1995)". Box Office Mojo. July 3, 2009 அன்று பார்க்கப்பட்டது.
3. ↑
4. ↑
5. ↑  "Dwayne Johnson's Jumanji: Welcome to the Jungle sequel drops first teaser as US release date is confirmed".

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *சுமான்சி*
* அழுகிய தக்காளிகளில் *சுமான்சி*
**சுமித் சர்க்கார்** (*Sumit Sarkar*, பிறப்பு 1939) என்பவர் நவீன இந்திய வரலாற்றாசிரியரும். *சுதேசி இயக்கம்* என்ற நூலின் ஆசிரியரும் ஆவார்.

ஆரம்ப வாழ்க்கை, கல்வி, தொழில்
-----------------------------

இவர் சுசோபன் சர்க்காரின் மகனாவார். பிரசந்தா சந்திரா மகாலனோபிசு இவரது தாய் மாமா ஆவார்.

இவர் கல்கத்தாவில் உள்ள மாநிலக் கல்லூரியில் வரலாற்றில் பி.ஏ (ஹானர்ஸ்) முடித்தார். பின்னர் கல்கத்தா பல்கலைக்கழகத்தில் வரலாற்றில் முதுகலை மற்றும் முனைவர் ஆய்வை முடித்தார். இவர் கல்கத்தா பல்கலைக்கழகத்தில் விரிவுரையாளராக பல ஆண்டுகள் கற்பித்தல் பணி செய்தார் பின்னர் பர்த்வான் பல்கலைக்கழகத்தில் ரீடராக பணிபுரிந்தார். ஆக்ஸ்போர்டில் உள்ள வொல்ப்சன் கல்லூரியில் முதுமுனைவர் பட்டப்படிப்பை முடித்தார். டெல்லி பல்கலைக்கழகத்தில் வரலாற்றுப் பேராசிரியராக இருந்தார்.

விருதுகள்
---------

2004 ஆம் ஆண்டு மேற்கு வங்க அரசால் இவரது சமூக வரலாற்றை எழுதுதல் என்ற நூலுக்காக இவருக்கு ரவீந்திர புரஸ்கார் இலக்கிய விருது வழங்கப்பட்டது. 2007ல் விவசாயிகளை அவர்களது நிலத்தில் இருந்து வெளியேற்றியதற்கு எதிர்ப்புத் தெரிவித்து அந்த விருதை இவர் திருப்பி அளித்தார்.

வெளியீடுகள்
-----------

* *Modern Times*(Ranikhet, 2014)
* *Towards Freedom: Documents on the Movement for Independence in India, 1946*, (New Delhi, 2007)
* *Beyond Nationalist Frames: Post-Modernism, Hindu Fundamentalism, History*, (Delhi, 2002)
* *Writing Social History*, (Delhi, 1998)
* *Khaki Shorts and Saffron Flags: A Critique of the Hindu Right*, (with Tapan Basu, Pradip Datta, Tanika Sarkar and Sambuddha Sen; Orient Longman, 1993). ISBN 0863113834.
* *Modern India: 1885-1947*, (Basingstoke, 1989)
* *The Swadeshi Movement in Bengal, 1903-1908*, (New Delhi, 1973)

குறிப்புகள்
-----------

1. ↑  "Archived copy". 17 July 2011 அன்று மூலம் பரணிடப்பட்டது. 27 January 2010 அன்று பார்க்கப்பட்டது.CS1 maint: archived copy as title (link)
2. ↑  "Nandigram was more shocking than Jallianwala Bagh". *தி டைம்ஸ் ஆஃப் இந்தியா*. 2007-03-17. .
**சுமிதா கோஷ்** (Sumita Ghosh) இந்தியாவைச் சேர்ந்த ஓர் தொழில்முனைவோர் ஆவார். இவர் "ரங்சூத்ரா" என்ற கூட்டு நிறுவனத்தைத் தொடங்கி அதற்காக இந்தியக் குடியரசுத்தலைவரிடமிருந்து நா சக்தி விருதை வென்றார். இவர் உருவாக்கிய இந்த நிறுவனத்தில் நூற்றுக்கணக்கான கைவினைஞர்கள் இணை உரிமையாளராக இருக்கிறார்கள். மேலும், நிறுவனத்தின் மூலம் அவர்கள் தங்கள் பொருட்களை ஐ.கே.இ.ஏ போன்ற உலகளாவிய வாடிக்கையாளர்களுக்கு விற்கிறார்கள்.

வாழ்க்கை
--------

சுமிதா கொல்கத்தாவில் பிறந்தார். பொருளாதாரத்தில் முதுகலை பட்டம் பெறுவதற்கு முன்பு மும்பையில் பட்டம் பெற்றார். இவர் சஞ்சோய் கோஷ் என்பவரை மணந்தார். இவர்கள் கிராமப்புற சமூகங்களுடன் இணைந்து ராஜஸ்தானில் சுகாதார கல்வியை மேம்படுத்த முயன்றனர். இவரது கணவர் அசாமில் அசாம் ஐக்கிய விடுதலை முன்னணியால் கடத்தப்பட்டார். அவர் திரும்பி வரவில்லை.

பணிகள்
------

பல ஆண்டுகளாக இவர் இந்தியாவின் கிராமப்புறங்களில் பணியாற்றினார். அவர்களின் சமூகத்தையும் பொருளாதாரத்தையும் மேம்படுத்த முயன்றார். 2007ஆம் ஆண்டில் இவர், கிராமப்புற கைவினைஞர்கள் சிறந்த ஊதியம் பெறும் ஒரு வேலையைக் கண்டுபிடிப்பதற்காக ஒரு வணிகத்தை நிறுவ முடிவு செய்தார். இதற்கான மூலதனம் இவரிடம் இல்லாதால் அவர்களிடமே நிறுவனத்திற்கான பணத்தைப் பெற்று அவர்களையும் நிறுவனத்தில் பங்குதாராக்கி "ரங்கசூத்ரா" என்ற கூட்டு நிறுவனத்தை நிறுவினார்.

விருதுகள்
---------

இவரது இப்பணியை கௌரவிக்கும் வகையில் 2016இல் அனைத்துலக பெண்கள் நாள் அன்று நாரி சக்தி விருது பெற தேர்வு செய்யப்பட்டு  புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி அவர்களால் இந்த விருது வழங்கப்பட்டது. இவருடன் சேர்த்து மேலும் பதினான்கு பெண்கள் மற்றும் ஏழு நிறுவனங்களும் அன்று கௌரவிக்கப்பட்டன. அந்த நேரத்தில் ரங்சூத்ராவில் 2,000 கைவினைஞர்கள் முதலீட்டாளர்களாக இருந்தனர்.

விற்பனை
-------

2020 ஆம் ஆண்டில் தாய்லாந்து, உருமேனியா, ஜோர்தான் மற்றும் இந்தியாவில் உள்ள சமூக தொழில்முனைவோருடன் இணைந்து தங்கள் வடிவமைப்பாளர்களால் உருவாக்கப்பட்ட அதன் தாவரவியல் சார்ந்த விற்பனை வரம்பை ஐ.கே.இ.ஏ அறிமுகப்படுத்தியது. இவர் அந்நிறுவனத்தின் முக்கிய விற்பனையாளர்களில் ஒருவராக இருந்தார். தாவரவியல் கருப்பொருளுடன் பொருந்தக்கூடிய நிலையான பொருட்களிலிருந்து தயாரிக்கப்படும் குஷன் அட்டைகளை ரங்சூத்ரா வழங்கி வருகிறது. இவர்களும் ஐ.கே.இ.ஏ வும் கைத்தறி நெசவாளர்கள் மற்றும் பிற கிராமப்புற கைவினைஞர்களுக்கான வேலைகளை உருவாக்கி வருகின்றனர்.

மேற்கோள்கள்
-----------

1. ↑  "जिद को जुनून बनाने से मिलती है जीत, रंगसूत्र : 50 देशों में करोड़ों का कारोबार". *Dainik Bhaskar* (இந்தி). 2015-09-08. 2020-07-11 அன்று பார்க்கப்பட்டது.
2. 1 2  "Sumita Ghose". *The Resource Alliance* (ஆங்கிலம்). 2020-07-11 அன்று பார்க்கப்பட்டது.
3. ↑  "One Woman Is Changing Lives of 3,000 Artisans from Remote Indian Villages with Their Own Help". *The Better India* (ஆங்கிலம்). 2017-01-04. 2020-07-11 அன்று பார்க்கப்பட்டது.
4. ↑  "https://twitter.com/ministrywcd/status/747029167749816321". *Twitter* (ஆங்கிலம்). 2020-07-11 அன்று பார்க்கப்பட்டது. External link in `|title=` (உதவி)
5. ↑  "Give women freedom to exercise choices at home, workplace: President Pranab Mukherjee". *The Economic Times*. 2016-03-08. .
6. ↑  "IKEA India unveils BOTANISK, a handcrafted series created in collaboration with six social entrepreneurs". *Architectural Digest India* (ஆங்கிலம்). 2020-03-18. 2020-07-11 அன்று பார்க்கப்பட்டது.
**யு. எ. பீரன்** *(U. A. Beeran)* என்பவர் ஓர் இந்திய அரசியல்வாதியாவார். இவர் கேரள மாநிலம் மலப்புறம் மாவட்டம் கோட்டக்கல்லில் 1925 ஆம் ஆண்டு மார்ச் மாதம் 9 ஆம் தேதி பிறந்தார். இந்திய ஒன்றிய முசுலிம் லீக் கட்சியில் இணைந்திருந்த பீரன் பின்நர் இந்திய தேசிய லீக் கட்சியில் சேர்ந்தார். கேரள அரசின் அமைச்சரவையில் ஓர் அமைச்சராகவும் இவர் பணிபுரிந்தார்

வாழ்க்கை
--------

1940 ஆம் ஆண்டுகளில் பீரன் இந்திய இராணுவத்தில் பணியாற்றினார். பின்னர் 1950 ஆம் ஆண்டுகளில் மும்பையில் உள்ள பிரித்தானிய பொறியியல் நிறுவனத்தில் வேலை செய்தார். பின்னர் முசுலிம் லீக் கட்சியில் சேர்ந்து அக்கட்சியின் கோழிக்கோடு மாவட்ட செயலாளர் ஆனார். அதைத் தொடர்ந்து கேரள மாநிலத்தின் கட்சியின் செயலாளர் என்ற பொறுப்பையும் ஏற்றார். முசுலிம் லீக் கட்சியின் வேட்பாளராக தேர்தலில் போட்டியிட்ட இவர் 1970, 1977, 1980, 1982 மற்றும் 1991 ஆம் ஆண்டுகளில் சட்டப்பேரவை உறுப்பினராகத் தேர்ந்தெடுக்கப்பட்டார். 
எ.கே. அந்தோனியின் அரசவையில் பீரன் கல்வி மற்றும் சமூக நலத்துறை அமைச்சராக 1978 ஆம் ஆண்டு சனவரி 27 ஆம் தேதி முதல் நவம்பர் 3 ஆம் தேதி வரை பதவியில் இருந்தார். பின்னர் மீண்டும் கே. கருணாகரன் அமைச்சரவையில் உணவு மற்றும் நுகர்பொருள் வாணிபக்கழகத்தின் அமைச்சராக 1982 மே 24 முதல் 1987 மார்ச்சு 25 வரை பணிபுரிந்தார். 
மாநில கூட்டுறவு வங்கியின் இயக்குனராகவும் கேரள மீனவர்கள் நலச் சங்கத்தின் தலைவராகவும் பீரன் செயல்பட்டார். 

இவர் சந்திரிகா நாளிதழின் துணை ஆசிரியர் மற்றும் உதவி ஆசிரியர் பொறுப்புகளிலும் இருந்துள்ளார். இதழாசிரியராக செயல்பட்டது மட்டும் அல்லாமல் சிறந்த எழுத்தாளராகவும் இவர் பல புத்தகங்களையும், கட்டுரைகளையும் எழுதியுள்ளார். அவற்றில் ஒன்று "அரபு உலகமும் ஐரோப்பாவும்" என்ற நூல் ஆகும். "அனைத்து கேரள சாகித்திய பரிசத்" நிறுவனத்தின் மாநில நிர்வாக உறுப்பினராகவும் பீரன் சிலகாலம் பணியாற்றினார். 

பீரன் 2001 ஆம் ஆண்டு மே மாதம் 31 தேதி காலமானார். கேரள சட்டமன்றம் 2001 ஆம் ஆண்டு சூலை 5 ஆம் தேதி அன்னாருக்காக இரங்கல் கூட்டம் நடத்தியது.

மேற்கோள்கள்
-----------

1. ↑  "U.A. BEERAN". 21 ஜூலை 2011 அன்று மூலம் பரணிடப்பட்டது. 12 November 2010 அன்று பார்க்கப்பட்டது.
**யாழ்ப்பாணம் பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநட்டின் வலிகாமப் பிரிவில் அமைந்துள்ளது. மாவட்டத் தலை நகரும், வட மாகாணத்தின் முக்கிய நகருமாகிய யாழ்ப்பாண நகரம் இப்பிரிவினுள்ளேயே அடங்கியுள்ளது. இப் பிரிவு துணை நிர்வாக அலகுகளாக 28 கிராம அலுவலர் பிரிவுகளைக் கொண்டுள்ளது. அத்தியடி, சுண்டிக்குளி, கொழும்புத்துறை, ஈச்சமோட்டை, கோட்டை, பெரியகடை, குருநகர், யாழ்ப்பாண நகரம், கொட்டடி, மருதடி, சோனகதெரு, நாவாந்துறை, நெடுங்குளம், பாசையூர், சிறாம்பியடி, சின்னக்கடை, திருநகர், வண்ணார்பண்ணையின் ஒரு பகுதி என்பன இப் பிரதேச செயலாளர் பிரிவினுள் அடங்குகின்றன. யாழ்ப்பாணக் குடாநாட்டின் தென்மேற்குக் கரையோரமாக அமைந்துள்ள இப் பிரிவின் மேற்கு, தெற்கு எல்லைகளில் கடல் உள்ளது. வடக்கில் நல்லூர், சண்டிலிப்பாய் ஆகிய பிரதேச செயலாளர் பிரிவுகள் உள்ளன.

இதன் பரப்பளவு 17 சதுர கிலோமீட்டர் ஆகும்.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
| வாதாபி சாளுக்கியர் (பொ.ஊ. 543–753) |
| --- |
| 

|  |  |
| --- | --- |
| முதலாம் புலிகேசி | (பொ.ஊ. 543–566)
 |
| முதலாம் கீர்த்திவர்மன் | (566–597)
 |
| மங்களேசன் | (597–609)
 |
| இரண்டாம் புலிகேசி | (609–642)
 |
| முதலாம் விக்ரமாதித்தன் | (655–680)
 |
| வினையாதித்தன் | (680 -696)
 |
| விஜயாதித்தன் | (696–733)
 |
| இரண்டாம் விக்ரமாதித்தன் | (733–746)
 |
| இரண்டாம் கீர்த்திவர்மன் | (746–753)
 |
| தந்திதுர்கன்(***போசளப் பேரரசு***) | (735–756)
 |

 |
| * பா
* உ
* தொ
 |

**மங்களேசன்** (Mangalesa ஆட்சிக்காலம் கி.பி.596 - 610 ) என்பவன் முதலாம் கீர்த்திவர்மனுக்குப்பின் சாளுக்கிய அரியணையில் அமர்ந்தவன் ஆவான். கீர்த்திவர்மனின் மகனான இரண்டாம் புலிகேசி அவனது தந்தை இறந்தபோது சிறுவனாக இருந்ததாகக் கருதப்படுகிறது.

திறன்மிக்க வீரன்
----------------

இவன் ஒரு துடிப்பான மற்றும் லட்சியமான ஆட்சியாளனான இவன் பல போர்களில் வெற்றி பெற்று. நாட்டை விரிவாக்கம் செய்வதை நோக்கமாகக் கொண்டிருந்தான். இவன் புத்திராஜன் ஆட்சி செய்த காளச்சூரியின் மீது படையெடுத்தான். தொடர்ந்து குஜராத் , கந்தேசம், மால்வா ஆகிய நாடுகள் மீதும் படையெடுத்தான். மேலும் சுவாமிராஜா என்கிற ரேவதிதிவீபம் (கோவா) பகுதியின் ஆளுநரின் கலகத்தை அடக்கி கொங்கன் பகுதியில் மீண்டும் சாளுக்கிய அதிகாரத்தை நிலைநாட்டினான். இவனது 595 ஆண்டைய மகாகுத்தா தூண் கல்வெட்டின்வழியாக கங்கர் , பல்லவர் , சோழர் , அளுப்பர்,கதம்பர் ஆகியோரை அடக்கியதாகக் கூறப்பட்டுள்ளது.

பட்டங்கள்
---------

இவன் உருரணபராக்ரமன்,இரணவிக்கிரமன்,பரமபகவதா போன்ற பட்டங்களைச் சூடியிருந்தான்.

இறப்பு
------

இரண்டாம் புலிகேசிக்கு உரிய வயது வந்த போதும், மங்களேசன் புலிகேசியிடம் ஆட்சியை ஒப்படைக்காமல் தாமதப்படுத்தி வந்தான். காரணம் தனது மகன் சுந்தரவர்மனை மன்னனாக்கவேண்டும் என்ற விருப்பத்தினால் தான் ஆட்சியில் நீடிக்க விரும்பினான்.

இதனால் தனது சிற்றப்பனை எதிர்த்து புலிகேசி கிளர்ச்சியில் ஈடுபட்டான். புலிகேசி தனது நண்பர்கள் பலர் உதவியுடன் படைதிரட்டி மங்களேசன் மீது போரை நடத்தினான். இவர்களுக்குள் நடந்த போரில் மங்களேசன் தற்போதைய அனந்தபூர் மாவட்டத்தில் உள்ள இலப்பட்டு-சிம்பிங்கி போர்க்களத்தில் கொல்லப்பட்டான். இந்த நிகழ்ச்சி கி.பி.610ஆம் ஆண்டைய பேதவது-குரு கல்வெட்டில் குறிப்பிட்டுள்ளது.

மேற்கோள்
--------

* Nilakanta Sastri, K.A. (1935). The CōĻas, University of Madras, Madras (Reprinted 1984).

* Nilakanta Sastri, K.A. (1955). A History of South India, OUP, New Delhi (Reprinted 2002).

* Dr. Suryanath U. Kamat (2001). Concise History of Karnataka, MCC, Bangalore (Reprinted 2002).

* South Indian Inscriptions

* History of Karnataka, Mr. Arthikaje

  


| Persondata |
| --- |
| Name | Mangalesa |
| Alternative names |  |
| Short description | Regent of Chalukya |
| Date of birth |  |
| Place of birth |  |
| Date of death | 610 |
| Place of death |  |
மங்களூர் மதிய உணவு
**மங்களூர் சமையல்** (*Mangalorean cuisine*) என்பது மங்களூரின் உணவு வகைகளுக்கு வழங்கப்பட்ட ஒரு கூட்டுப் பெயராகும். இது உடுப்பி போன்ற உணவு வகைகளையும், துளு மக்கள், கவுட சாரஸ்வத் பிராமணர், மங்களூர் கத்தோலிக்கர்கள், துளு மற்றும் கன்னட பிராமணர்கள் மற்றும் பியாரிகள் போன்ற மங்களூர் சமூகங்களின் உணவு வகைகளையும் உள்ளடக்கியது.

வகைகள்
------

மங்களூர் உணவு வகைகள் பெரும்பாலும் தென்னிந்திய உணவு வகைகளால் செல்வாக்குப் பெற்றுள்ளன. பல உணவு வகைகள் இப்பகுதியின் பல்வேறு சமூகங்களுக்கு தனித்துவமானவை. தேங்காய் மற்றும் கறிவேப்பிலை இஞ்சி, பூண்டு மற்றும் மிளகாய் போன்றவை பெரும்பாலான மங்களூர் கறிகளுக்கு பொதுவான பொருட்களாகும். மங்களூர் மீன் கறி துளு நாட்டில் பிரபலமான உணவாகும். நன்கு அறியப்பட்ட துளு உணவுகளில் நீர் தோசை, மசாலா தோசை, நெய் கோழி வறுவல், கோழி சுக்கா, கோரி ரோட்டி (கிரேவியில் நனைத்த உலர் அரிசி செதில்கள்), பங்கூட் புலிமுஞ்சி (காரமான புளிப்பு வெள்ளி-சாம்பல் கானாங்கெளுத்திகள்) ஆகியவை அடங்கும். மங்களூரில் உள்ள துளு சைவ உணவு வகைகள், உடுப்பி உணவு என்றும் அழைக்கப்படுகின்றன. இது மாநிலம் மற்றும் பகுதி முழுவதும் அறியப்படுகிறது மற்றும் விரும்பப்படுகிறது. கோலிபஜ்ஜி என்றும் அழைக்கப்படும் மங்களூர் பஜ்ஜி, மைதா, தயிர், அரிசி மாவு, நறுக்கிய வெங்காயம், கொத்தமல்லி இலைகள், தேங்காய், சீரகம், பச்சை மிளகாய், உப்பு ஆகியவற்றிலிருந்து தயாரிக்கப்படும் பிரபலமான சிற்றுண்டியாகும்.

அசைவ உணவு
---------

மங்களூர் ஒரு கடலோர நகரம் என்பதால், மீன் பெரும்பாலான மக்களின் பிரதான உணவை உருவாக்குகிறது.  மங்களூர் கத்தோலிக்கர்களின் *சன்னா-துக்ரா மாஸ்* (பன்றி இறைச்சி), முஸ்லிம்களின் ஆட்டிறைச்சி பிரியாணி போன்றவை நன்கு அறியப்பட்ட உணவுகளாகும். *கப்பாலா*, *சாண்டிஜ்* மற்றும் *புலி முஞ்சி* போன்ற சிற்றுண்டிகள் மங்களூருக்கு தனித்துவமானது. தேங்காயிலிருந்து தயாரிக்கப்படும் *காலி* (கள்ளு) என்ற நாட்டு மதுபானம் பிரபலமானது.

மேலும் காண்க
------------

* கவுட சாரஸ்வத் பிராமணர்
* சிவல்லி
* பந்த்துகள்

குறிப்புகள்
-----------

1. ↑  "Typically home". Archived from the original on 2012-02-05.. பார்த்த நாள்: 2008-07-09.
2. ↑  Stephen D'Souza. "What's in a Name?". Daijiworld Media Pvt Ltd Mangalore. 2008-03-05 அன்று மூலம் பரணிடப்பட்டது. 2008-03-04 அன்று பார்க்கப்பட்டது.

குறிப்புகள்
-----------

விக்கிமீடியா பொதுவகத்தில்,  
 ***மங்களூர் சமையல்***   
என்பதின் ஊடகங்கள் உள்ளன.
**பன்னாட்டுக் காவல்துறை அறிவிப்பு** அல்லது **இண்டர்போல் அறிவிப்பு** (Interpol notice), கடும் குற்றச் செயல்கள் செய்து விட்டு வெளிநாடுகளில் தங்கியிருக்கும் தேடப்படும் குற்றவாளிகள், காணாமல் போனவர்கள், அடையாளம் தெரியாத இறந்தவரின் உடல், ஒரு நாட்டின் இறையாண்மைக்கு எதிராக அச்சுறுத்தல்கள் ஏற்படுத்துபவர்கள், சிறையிலிருந்து தப்பி வெளிநாடுகளில் பதுங்கியவர்கள் போன்றவர்களைக் குறித்து, உறுப்பு நாடுகள் கேட்டுக் கொள்வதின் பேரிலோ, ஐக்கிய நாடுகள் அவை அல்லது பன்னாட்டு நீதிமன்றம் கேட்டுக் கொள்வதின் பேரிலோ, அல்லது தானாகவோ இண்டர்போலால் அனைத்து உறுப்பு நாடுகளுக்கும் குற்றவாளிகள் குறித்து அனுப்பப்படும் சுற்றறிக்கையாகும்.

அறிவிப்பின் நிறங்கள்
--------------------

குற்றங்களின் தன்மைக்கு ஏற்ப பன்னாட்டுக் காவல்துறையின் அறிவிப்புகள் சிவப்பு, நீலம், பச்சை, மஞ்சள், கருப்பு, ஆரஞ்சு மற்றும் ஊதா போன்ற வண்ண குறியீடுகள் கொண்டுள்ளது. எட்டாவது சிறப்பு அறிவிப்பானது, ஐக்கிய நாடுகள் பாதுகாப்பு அவை கேட்டுக் கொள்வதன் பேரில் வெளியிடப்படும்.

அவற்றுள் *சிவப்பு வண்ண அறிவிப்பு* (Red Corner Notice) வெளிநாடுகளில் தங்கியிருக்கும் குற்றவாளிகளை கைது செய்யும் நடவடிக்கைக்கானது.

அறிவிப்பு மொழிகள்
-----------------

ஆங்கிலம், எசுப்பானியம், பிரஞ்சு மற்றும் அரபு ஆகிய மொழிகளில் பன்னாட்டு காவலகத்தின் அறிவிப்பு வெளியாகிறது.

மேற்கோள்கள்
-----------

1. ↑  ED justifies seeking Interpol red corner notice against Vijay Mallya
2. ↑  "INTERPOL Fact Sheet – International Notices system" (PDF). Interpol. January 2012. 4 அக்டோபர் 2013 அன்று மூலம் (PDF) பரணிடப்பட்டது. 1 October 2013 அன்று பார்க்கப்பட்டது.
3. ↑  "Interpol Red Notices". *United States Attorneys' Manual*. United States Department of Justice. 1 October 2013 அன்று பார்க்கப்பட்டது.
4. ↑  Interpol(24 February 2004). "INTERPOL creates new international alert notice". செய்திக் குறிப்பு. பார்க்கப்பட்டது: 1 October 2013. "INTERPOL already issues a series of colour-coded notices, including the famous Red Notice for wanted international fugitives" பரணிடப்பட்டது 2013-10-04 at the வந்தவழி இயந்திரம்
5. ↑  "INTERPOL Expertise – Notices". Interpol. 1 October 2013 அன்று பார்க்கப்பட்டது.

வெளி இணைப்புகள்
---------------

* இண்டர்போல் அறிவிப்புகளின் இணையதளம்
* Wanted persons
* Missing persons
**நாதாபு** (*Nadab*) வடக்கு இசுரேலிய இராச்சியத்தின் இரண்டாவது மன்னர் ஆவார். இவர் எரொபவாமின் மகனும், இராச்சியத்தின் வாரிசும் ஆவார். 

யூதாவின் அரசரான ஆசா ஆட்சியேற்ற இரண்டாம் ஆண்டில், எரொபவாவின் மகன் நாதாபு இஸ்ரேலின் அரசரானார். வில்லியம் எஃப். ஆல்பிரைட் என்பவர் கி.மு 901 - 900 வரை இவர் ஆட்சி செய்ததாக குறிப்பிடுகிறார்.

நாதாபும், இசுரேல் படை முழுவதும் பெலிஸ்தியருடைய கிபத்தோன் என்னும் நகரை முற்றுகையிட்டியிருக்கையில் அவனுடைய தளபதிகளுள் ஒருவனான பாசா அவனுக்கு எதிராகக் கலகம் பண்ணி அவனைக் கொன்று போட்டான். பின் அவனே இசுரவேலுக்கு மன்னரானான். நாதாபைக் கொன்ற பின் பாசா அவன் வீட்டார் அனைவரையுமே கொன்று போட்டான்.

சிலோவைச் சார்ந்த அகியா என்ற தம் ஊழியர் மூலம் ஆண்டவர் உரைத்த வாக்கின் படி எரொபாவின் குடும்பத்தவர் அனை வரையும் பாசா அழித்தான்.

மேற்கோள்கள்
-----------

1. ↑  1 Kings 15:25
2. 1 2 3  "Nadav", *Jewish Encyclopedia*
3. ↑  Edwin Thiele, *The Mysterious Numbers of the Hebrew Kings*, (1st ed.; New York: Macmillan, 1951; 2d ed.; Grand Rapids: Eerdmans, 1965; 3rd ed.; Grand Rapids: Zondervan/Kregel, 1983). ISBN 0-8254-3825-X, 9780825438257
**பன்னாட்டுக் கலைச்சொல்லியல் தகவல் நடுவம்** (International Information Centre for Terminology) 1971 ஆம் ஆண்டில் யுனெசுக்கோவினால் நிறுவப்பட்டது. கலைச்சொல்லியலில் பன்னாட்டு ஒத்துழைப்பை ஆதரிப்பதும், அதை ஒருங்கிணைப்பதுமே இந்த நடுவத்தின் நோக்கம்." இந்த நடுவத்தைச் சுருக்கமாக "இன்ஃபாடேர்ம்" (Infoterm) என்று அழைப்பது வழக்கம். தேசிய, பன்னாட்டு, பிரதேச அமைப்புக்களும், கலைச்சொல் தொடர்பான அலுவல்களில் ஈடுபட்டிருக்கும் அரசாங்க மற்றும் அரசு சார்பற்ற அமைப்புக்களும், இந்த நடுவத்தில் உறுப்பினராக உள்ளன. ஆப்பிரிக்கா, அமெரிக்கா, ஆசியா, ஐரோப்பா ஆகிய கண்டங்களில் இருந்து இதற்கு உறுப்பினர்கள் உள்ளனர்.

வரலாறு
------

1930களின் தொடக்கத்தில், ஆசுத்திரியாவின் வீசல்பர்க்கில், தொழிலதிபரான யூஜீன் வூசுட்டர், தனது பொறியியல் தொழிலகத்தின் ஒரு பகுதியாக கலைச்சொல்லியல் ஆய்வுகளுக்காக ஒரு தனிப்பட்ட நடுவம் ஒன்றை நடத்தி வந்தார். பன்னாட்டுத் தொழில்நுட்பத் தொடர்பாடல் குறித்த இவரது ஆய்வுகள், 1936ல் பன்னாட்டுத் தர நிறுவனத்தின் கீழ் கலைச்சொல் தரப்படுத்தலுக்கான தொழில்நுட்பக் குழு ஒன்றை அமைப்பதற்கு வித்திட்டன. 1950களிலும், 1960களிலும் வூசுட்டர், பொதுக் கலைச்சொல்லியற் கோட்பாடு என இன்று அழைக்கப்படும் கோட்பாடு ஒன்றை உருவாக்கினார். 1951 ஆம் ஆண்டில், ஆசுத்திரியத் தர நிறுவனம், தனது கலைச்சொல்லியல் கொள்கைக்கும், ஒருங்கிணைப்பு நடவடிக்கைகளுக்குமான பொதுச் செயலராக வூசுட்டரை நியமித்தது. இவரது முன்னோடி நடவடிக்கைகளின் பெறுபேறாக, 1971ல் யுனெசுக்கோவும், ஆசுத்திரியத் தர நிறுவனமும் ஒப்பந்தம் ஒன்றைச் செய்துகொண்டு "பன்னாட்டுக் கலைச்சொல்லியல் தகவல் நடுவத்தை" நிறுவின. இந்த மையம், வூசுட்டர் வழி நடத்திவந்த செயலகத்திடம் இருந்து வழிகாட்டுதல்களைப் பெற்றுவந்தது. 1977ல் வூசுட்டர் இறந்தார். 1982ல் அவர் விருப்புறுதிக் கொடைகளாக விட்டுச் சென்றவற்றை "நடுவம்" பொறுப்பேற்றுக்கொண்டது. 1996 ஆம் ஆண்டில், பன்னாட்டுக் கலைச்சொல்லியல் தகவல் நடுவம், தனியான, இலாப நோக்கற்ற பன்னாட்டு அறிவியல் அமைப்பாக ஆனதுடன், வியன்னாப் பல்கலைக் கழகத்தில், யூஜீன் வூசுட்டர் ஆவணக் காப்பகத்தையும் நிறுவியது.

செயற்பாடுகள்
------------

கலைச்சொல்லியல் தொடர்பான தொடர்பாடலுக்கும், அறிவுப் பரிமாற்றத்துக்குமான உதவிகளை வழங்குவதற்காகப் பன்னாட்டளவில் கலைச்சொல்லியல் ஒத்துழைப்பை ஒருங்கிணைப்பதே பன்னாட்டுக் கலைச்சொல்லியல் தகவல் நடுவத்தின் முக்கிய நோக்கம். கலைச்சொல்லியலில் பன்னாட்டுக் கூட்டுழைப்பு, கலைச்சொல்லியல் கொள்கை, கலைச்சொல்லியல் தரவுகள் தொடர்பிலான சட்ட அம்சங்கள், கலைச்சொல் தரவுத்தள மேலாண்மை, கலைச்சொல் தரப்படுத்தல் என்பன மையத்தின் முக்கிய நடவடிக்கைகள்.

பன்னாட்டுத் தர நிறுவனம்
-----------------------

பன்னாட்டுக் கலைச்சொல்லியல் தகவல் நடுவம், பன்னாட்டுத் தர நிறுவனத்தின் 10 குழுக்கள் அல்லது துணைக் குழுக்களில் பங்குபற்றுகிறது. அவை, 

* ISO/IEC JTC1, அதன் துணைக்குழுக்கள் JTC 1/SC 32, JTC 1/SC 36 என்பன.
* TC 12, TC 46/SC 4 என்பன.
* ISO/TC 37, அதன் துணைக்குழுக்கள் TC 37/SC 1, TC 37/SC 2, TC 37/SC 3 and TC 37/SC 4.

வெளியிணைப்புக்கள்
-----------------

* பன்னாட்டுக் கலைச்சொல்லியல் தகவல் நடுவ இணையத்தளம்

குறிப்புகள்
-----------

1. ↑  Infoterm Executive Board, 28 November 2011. Accessed 2012-06-15.
2. 1 2  Infoterm website, Vienna, 2011. Accessed 2012-06-14.
**மருத்துவர் லலிதா காமேஸ்வரன்**, (பிறப்பு:27 சூலை 1930), சென்னை கிண்டியில் உள்ள தமிழ்நாடு டாக்டர். எம்.ஜி.ஆர். மருத்துவப் பல்கலைக்கழகத்தின் முதல் துணைவேந்தராக 12 சூலை 1988 முதல் 11 சூலை 1992 முடிய 4 ஆண்டுகள் செயலாற்றியவர். மருந்தியல் நிபுணரான லலிதா காமேஸ்வரன்,  நாவலர் சோமசுந்தர பாரதியின் மகளும், காது, மூக்கு, தொண்டை சிறப்பு மருத்துவர் மறைந்த காமேஸ்வரனின் மனைவியுமாவர்.

கல்வி & பணிகள்
--------------

லலிதா காமேஸ்வரன் மதுரையில் உள்ள் புனித ஜோசப் பெண்கள் உயர்நிலைப் பள்ளியில் பள்ளிக்கல்வி முடித்து, அமெரிக்கன் கல்லூரில் இடைநிலைக் கல்லூரிப் படிப்பை முடித்தார். 1952ல் ஸ்டான்லி மருத்துவக் கல்லூரியில் இளநிலை மருத்துவம் முடித்தார். பின்னர் 1962ல் இலண்டனில் மருந்தியல் துறையில் முனைவர் பட்டம் பெற்றார். இவர் மதுரை மற்றும் சென்னை மருத்துவக் கல்லூரிகளில் மருந்தியல் பேராசிரியராகப் பணியாற்றினார். அவரது மாணவர்களில் மிகவும் நன்கு அறியப்பட்டவர்களில் ஒருவர் சென்னையைச் சேர்ந்த நீரிழிவு நிபுணர் டாக்டர் வி. மோகன் ஆவார்.இவர் தமிழ்நாடு டாக்டர். எம்.ஜி.ஆர். மருத்துவப் பல்கலைக்கழகத்தின் முதல் துணைவேந்தராக 12 சூலை 1988 முதல் 11 சூலை 1992 முடிய 4 ஆண்டுகள் செயலாற்றிய முதல் பெண் ஆவார்.

விருதுகள்
---------

* மரு. பி. சி. ராய் விருது - 1983

மேற்கோள்கள்
-----------

1. ↑  1st Vice Chancellor of Tamilnadu MGR Medical University
2. ↑  பிரபல காது, மூக்கு, தொண்டை மருத்துவர் காமேஸ்வரன் மறைவு
**வான்வழிப் போக்குவரத்து நிறுவனம்** அல்லது **விமானச்சேவை நிறுவனம்** (*airline*) என பயணிகளையும் சரக்குகளையும் ஏற்றிச் சென்று வான்வழிப் போக்குவரத்து சேவைகளை வழங்கும் நிறுவனங்கள் அழைக்கப்படுகின்றன. இந்தச் சேவைகளை வழங்குவதற்கான வானூர்திகள் இந்த நிறுவனங்களுக்கு உரிமையானதாகவோ குத்தகைக்கு எடுக்கப்பட்டதாகவோ இருக்கலாம். மேலும் மற்ற வான்வழிப் போக்குவரத்து நிறுவனங்களுடன் இணைந்தோ கூட்டணி அமைத்தோ ஒருவருக்கொருவர் உதவிக் கொள்வதும் உண்டு. பொதுவாக வான்வழிப் போக்குவரத்து நிறுவனங்கள் வான்வழி இயக்கச் சான்றிதழோ அல்லது ஒரு அரசு பறப்பியல் அமைப்பிடமிருந்து உரிமமோ கொண்டிருக்க வேண்டும்.

ஒரேஒரு வானூர்தியுடன் அஞ்சல் அல்லது சரக்கு எடுத்துச் செல்லும் நிறுவனங்களிடமிருந்து இவை வேறுபடுகின்றன. இந்த நிறுவனங்களை கண்டமிடை, கண்டத்தினுள், உள்நாட்டு, மண்டல, அல்லது பன்னாட்டு வான்வழிப் போக்குவரத்து நிறுவனங்களாக வகைப்படுத்தப்படுகின்றன. மேலும் பட்டியலிடப்பட்ட சேவைகளை வழங்கும் நிறுவனங்கள் என்றும் தனியுரிமைப் பயணவசதிகளை வழங்கும் நிறுவனங்கள் எனவும் பிரிக்கப்படுகின்றன.

மேற்சான்றுகள்
-------------

வெளி இணைப்புகள்
---------------

* Chasing the Sun – History of commercial aviation, from PBS
* Global Aviation Markets பரணிடப்பட்டது 2007-06-16 at the வந்தவழி இயந்திரம் Whitepaper on global markets for airlines
* Full list of Airlines of the world
**சவரிராயர்** (20 சனவரி 1859 - 24 ஆகத்து 1923) தமிழ் அறிஞரும் மொழி ஆராய்ச்சியாளரும் ஆவார். தமிழ், ஆங்கிலம், சமற்கிருதம், இலத்தின் ஆகிய மொழிகளில் புலமை பெற்றவர். இவர் பண்டிதர் சவரிராயர் என அறியப்பட்டார்.

இளமைக் காலம்
------------

திருநெல்வேலி மாவட்டம் வடக்கன் குளத்தில் பிறந்தார். இவர் தந்தை தேவசகாயம் ஒரு மருத்துவர் தாய் ஞானப்பிரகாசி அம்மாள்.
கொப்பன்பட்டியைச் சேர்ந்த தமிழ்ப் புலவர் செபாசுத்தியன் பிள்ளையிடம் தமிழ் படித்தார். கொல்லம் குருமடத்தில் சேர்ந்து இலத்தின் மொழியையும் மத சாத்திரங்களையும் கற்றார். 1878 ஆம் ஆண்டில் திருமணம் செய்து கொண்டார்.

ஆசிரியர்ப் பணி
--------------

பண்டிதர் சவரிராயர் தம் ஆசிரியர் பணியைத் தூத்துக்குடி தூய சவேரியார் தொடக்கப் பள்ளியில் தொடங்கினார்.பின்னர் உயர்நிலைப் பள்ளியில் தமிழ் கற்பித்தார். 1894 ஆம் ஆண்டில் திரிசிரபுர தூய சூசையப்பர் கல்லூரியில் தமிழ் விரிவுரையாளராகவும் சில ஆண்டுகளில் துறைத் தலைவராகவும் இருபது ஆண்டுகளுக்கு மேல் பணி செய்தார்.

ஆராய்ச்சிப் பணிகள்
------------------

இந்திய நாடு,  திராவிட இந்தியா,  தமிழ் மன்னர்களுக்கும் பாண்டவர்களுக்கும் உள்ள தொடர்பு, ஆரியர் தமிழர் கலப்பு ஆகியன பற்றிய பல கட்டுரைகளை சவரிராயர் எழுதினார்.

தமிழ் மொழியின் தொன்மை பற்றி ஆராய்ந்தார். தமிழ்த் தொன்மை ஆராய்ச்சிக் கழகம் நிறுவினார். இந்தக் கழகத்தின் சார்பாகத் தமிழ்த் தொன்மை ஆராய்ச்சி என்ற ஆங்கில இதழை வெளியிடத் தொடங்கினார். சித்தாந்த தீபிகை போன்ற அந்தக் காலத்து ஆங்கில இதழ்களில் பல கட்டுரைகள் எழுதினார்.

தமிழில் உள்ள சொற்கள் பலவற்றை ஆராய்ந்து கட்டுரைகள் எழுதினார். ஆர். சி. டட்  என்ற வரலாற்று ஆசிரியர் எழுதிய பிழையான கருத்துக்கள் சிலவற்றை மறுத்து சவரிராயர் எழுதினார். பாரதவம்ச விளக்கம் முதலிய நூல்களை எழுதினார்.

பிற பணிகள்
----------

* சவேரியார் துத்துக்குடியில் வாழ்ந்த போது உழவர் கழகம் என்ற ஓர் அமைப்பை ஏற்படுத்தி உழவர்களின் நன்மைக்காக செயல்பட்டார்.
* திருச்சிராப்பள்ளி நகர சபையில் இரு முறை உறுப்பினராக இருந்தார்.
* கூட்டுறவு வங்கி ஒன்றை நிறுவினார்
* ஏழை மாணவர்களுக்கு  பண உதவி செய்தார்.

சான்றாவணம்
----------

டாக்டர் மா. இராசமாணிக்கனாரின் ஆய்வு நூல்கள் தொகுதி-2, தமிழ்க்  குடியரசுப் பதிப்பகம், சேப்பாக்கம், சென்னை-600005
அபு சிம்பெல் கோயில்கள்
**அபு சிம்பெல்** (**Abu Simbel**) (also **Abu Simbal**, **Ebsambul** or **Isambul**; அரபு மொழி: أبو سنبل‎, romanized: *Abū Sinbal* or அரபு மொழி: أبو سمبل‎, romanized: *Abū Simbal*) தெற்கு எகிப்திற்கு கீழ் உள்ள நூபியாவின் வடக்கு எல்லையில் அமைந்த ஊர் ஆகும். இது எகிப்தின் அஸ்வான் நகரத்திற்கு தென்மேற்கே 240 கிலோ மீட்டர் தொலைவில், நைல் நதியின் மேற்கு கரையில், நாசர் ஏரியின் மேற்குக் கரையில் உள்ளது. இது அஸ்வான் ஆளுநனரகத்தின் கீழ் உள்ளது. 

இவ்வூரில் மக்கள் கிமு 2,600 ஆண்டுகளுக்கு முன்னரே தொடர்ந்து வாழ்ந்து வருகின்றனர். பண்டைய எகிப்தின் புது எகிப்து இராச்சியத்தை ஆண்ட 19-ஆம் வம்சத்தின் பார்வோன் இரண்டாம் ராமேசஸ் (ஆட்சிக் காலம்:கிமு 1279 முதல் கிமு 1213), எகிப்திய கடவுள்களுக்காகவும், தனக்காகவும், தன் இராணி நெபர்தரிக்கும் பல கோயில்கள் அபு சிம்பெல் ஊரில் பெரும் பாறைகளை குடைந்து எழுப்பியுள்ளார். தற்போது இது எகிப்தின் முக்கியத் தொல்லியற்களங்களில் ஒன்றாகும். இதனை அபு சிம்பெல் கோயில்கள் என்பர். தற்போது 2012 ஆண்டின் கணக்குப்படி, அபு சிம்பெல் ஊர் 2,600 மக்கள்தொகை கொண்டுள்ளது.

மேலும் காண்க
------------

* பண்டைய எகிப்திய அரசமரபுகள்
* நூபியா
* குஷ் இராச்சியம்

மேற்கோள்கள்
-----------

1. ↑  Centre, UNESCO World Heritage. "Nubian Monuments from Abu Simbel to Philae". *whc.unesco.org* (ஆங்கிலம்). 2018-02-24 அன்று பார்க்கப்பட்டது.
2. ↑  Abu Simbel, ARCHAEOLOGICAL SITE, EGYPT
3. ↑  Abu Simbel
ஆனைமுடி சோலை தேசியப் பூங்கா
**ஆனைமுடி சோலை தேசியப் பூங்கா** ( மலையாளம் : ആനമുടി ഷോല ദേശീയ ഉദ്യാനം) என்பது தென்னிந்தியாவின் கேரள மாநிலத்தின், இடுக்கி மாவட்டத்தில், மேற்குத் தொடர்ச்சி மலையில் அமைந்துள்ள ஒரு பாதுகாக்கப்பட்ட பகுதி ஆகும். இது மன்னவன் சோலை, இடிவாரா சோலை, புல்லரடி சோலை ஆகியவற்றைக் கொண்டது. இதன் மொத்த பரப்பளவு சுமார் 7.5 km². இந்த புதிய பூங்கா குறித்த வரைவு அறிவிப்பு 21 நவம்பர் 2003 அன்று வெளியிடப்பட்டது. 

இந்தப் பூங்காவையும் அருகிலுள்ள மதிகெட்டான் சோலை தேசியப் பூங்கா, எரவிகுளம் தேசிய பூங்கா, பாம்பாடும் சோலை தேசியப் பூங்கா, சின்னார் கானுயிர்க் காப்பகம், குறிஞ்சி மலை சரணாலயம் ஆகியவற்றையும் சேர்த்து மூணார் வனவிலங்கு கோட்டம் நிர்வகிக்கிறது.  எரவிக்குளம் தேசியப் பூங்கா உட்பட மேற்குத் தொடர்ச்சி மலைகள், ஆனைமலை துணை கிளஸ்டர் ஆகியவை யுனெஸ்கோ உலக பாரம்பரியக் குழுவால் உலக பாரம்பரிய களமாக தேர்வு செய்ய பரிசீலிக்கப்படுகிறது.

நிலவியல்
--------

இந்தப் பூங்காவானது 2,152 மீட்டர்கள் (7,060 அடி) முதல் 2,305 மீட்டர்கள் (7,562 அடி) வரை உயரம் கொண்டதாக உள்ளது. இதன் சராசரி ஆண்டு மழையளவு சுமார் 2,500 மில்லிமீட்டர்கள் (98 அங்) ஆகும். ஆனைமுடி சோலை தேசிய பூங்காவானது மதிகெட்டான் சோலை தேசியப் பூங்கா, எரவிகுளம் தேசிய பூங்கா, பம்படம் சோலை தேசிய பூங்கா, சின்னார் கானுயிர்க் காப்பகம், குறிஞ்சி மலை சரணாலயம் ஆகியவற்றுக்கு இடையே வனவிலங்கு வாழ்விட இணைப்புகளை கொண்டுள்ளது. இந்த பாதுகாக்கப்பட்ட பகுதியைச் சுற்றி இவை அனைத்தும் வருகின்றன. இந்த தேசிய பூங்கா ஆனைமலை துணைக் கிளஸ்டரின் ஒரு பகுதியாகும், இது சமீபத்தில் யுனெஸ்கோவின் உலக பாரம்பரிய திட்டத்தின் கீழ் உலக பாரம்பரிய கள நிலைக்கு உயர்த்த பரிசீலிக்க பரிந்துரைக்கப்பட்டது.

குறிப்புகள்
-----------

1. ↑  *Mathikettan declared National Park* (21 November 2003) The Hindu, retrieved on 8 Jun 2007
2. ↑  K.S. Sudhi (3 November 2006) The Hindu, retrieved 6/21/2007 *New lives bloom in பரணிடப்பட்டது 2007-09-30 at the வந்தவழி இயந்திரம் Rajamala*
3. ↑  UNESCO, World Heritage sites, Tentative lists, Western Ghats sub cluster, Niligiris. retrieved 4/20/2007 World Heritage sites, Tentative lists
4. ↑  "Anamudi Shola National Park". *Eco-Informatics Center*. ATREE. 5 May 2009 அன்று மூலம் பரணிடப்பட்டது. 2009-04-19 அன்று பார்க்கப்பட்டது.

வெளி இணைப்புகள்
---------------

*
**சுவாமி ராமகிருஷ்ணானந்தர் விரிவான வாழ்க்கை வரலாறு**ராமகிருஷ்ண பரமஹம்சரின் நேரடி சீடரும், சுவாமி விவேகானந்தரின் சகோதர சீடருமான சுவாமி ராமகிருஷ்ணானந்தரின் வரலாற்றைக் கூறும் நூல் ஆகும். இந்நூல் இராமகிருஷ்ண மடத்தால் வெளியிடப்பட்டது. இந்நூல் ராமகிருஷ்ண மடத்தின் முன்னாள் தலைவராகத் திகழ்ந்த (1971-1991) தபஸ்யானந்தர் சுவாமிகள் எழுதிய "Swami Ramakrishnanada: An Apostle of Sri Ramakrishna to the South" என்னும் நூலின் அடிப்படையில் அமைந்த நூலாகும்.

நூலின் சிறப்பு
--------------

சுவாமி ராமகிருஷ்ணானந்தரின் பிறப்பு, இளமைப் பருவம், பக்தி, அவரது பூஜை ஆர்வம் எவ்வாறு அவரது குருதேவர் ராமகிருஷ்ணரின் வழிபாடாக அமைந்தது, ராமகிருஷ்ண மடத்தின் தாய் என்றும் தூண் என்றும் சுவாமி விவேகானந்தராலேயே பாராட்டப்பட்ட அவரது எளிய வாழ்க்கைமுறை, மடத்தின் ஆரம்ப காலகட்டத்தில் வராகநகர் மடத்தின் சிரமமான காலகட்டத்தில் சகோதர சீடர்களின் உடல்நலனை தாய் போன்ற பரிவுடன் அவர் கவனித்துக் கொண்டவிதம் என்று பல சம்பவங்களை விவரித்துள்ளார் ஆசிரியர்.

1897 ஆண்டு ஏப்ரல் பிரபுத்த பாரதா இதழில் ’ராமகிருஷ்ணானந்தர், சதானந்தர் ஆகிய இரண்டு துறவிகள் சுவாமி விவேகானந்தருடைய திட்டங்களைச் செயலாக்கும் பொருட்டு சென்னைக்கு வந்துள்ளனர். விரைவில் அவர்கள் கீதை மற்றும் வேதாந்த வகுப்புகள் தொடங்க இருக்கின்றனர்.’ என்ற அறிவிப்பு வெளியானதையடுத்து சுவாமி ராமகிருஷ்ணானந்தரின் பணி சென்னையில் துவங்கியது, விவேகானந்தரால் பணிக்கப்பட்டு ராமகிருஷ்ண இயக்கத்தின் பணிக்காக சென்னை வந்தது, சென்னையில் தமது குருதேவர் வழிபாட்டுடன் முதல் கிளை மடம் ஆரம்பித்தது, சென்னையில் ஆரம்ப நாட்களில் அவரது பணிகளுக்கு ஏற்பட்ட தடைகள், போக்குவரத்து வசதி அந்த அளவு இல்லாத அந்த காலத்தில் சென்னையில் பல்வேறு பகுதிகளுக்கு சென்று சொற்பொழிவாற்ற அவர் பட்ட சிரமங்கள், நிவாரண பணிகளுக்கான நிதி திரட்டியது, அவரது பணிகளுக்கு ஆதரவு காட்டியவர்கள் பற்றிய பல குறிப்புகள் என பலதரப்பட்ட பகுதிகள் மூலம் அந்த காலகட்ட சென்னை பற்றிய பல குறிப்புகளையும் கொண்டுள்ளது இந்த நூல்.

பலரது நினைவுக்குறிப்புகள், தமிழ் உலகில் இவருடன் நெருங்கிய தொடர்பு கொண்டிருந்த வ.உ.சிதம்பரனார் உள்பட பலரைப் பற்றிய குறிப்புகள், இவரது சிந்தனைத் துளிகள், விவேகானந்தர் மீது இவர் இயற்றிய ’விவேகானந்த பஞ்சகம்’ இவர் மீது ஸ்ரீ வீ.ஆர். கல்யாண சுந்தர் சாஸ்த்ரிகள் இயற்றிய ராமகிருஷ்ணானந்த மகிமை என்ற பாடல் முதலிய தகவல்களும் இந் நூலில் தொகுக்கப்பட்டுள்ளன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-11-06 அன்று மூலம் பரணிடப்பட்டது. 2014-06-21 அன்று பார்க்கப்பட்டது. Unknown parameter `|=` ignored (உதவி)
**சுவாயம்பு மனு** என்பவர் இந்து தொன்மவியலின் அடிப்படையில் பிரம்மன் தோற்றுவித்த முதல் மனிதர் ஆவார். இவருடைய மனைவி சதரூபை ஆவார்.

சிவதாட்சாயிணி குடும்பம்
சுவாயம்பு மனு மற்றும் சதரூபை தம்பதிகளுக்கு பிரியவிரதன், உத்தானபாதன் என்னும் இரு மகன்களும், பிரசூதி, ஆகுதி என்ற இரு மகள்களும் பிறந்தனர். இவர்களில் பிரசூதிக்கு பிரம்மாவின் மானசீக குமாரனும், பிரஜாபதியுமான தட்சனை மணம் செய்வித்தார்கள். ஆகுதிக்கு ருசி என்பவரை மணம் செய்விதிதார்கள்.

ருசி மற்றும் ஆகுதி தம்பதிகளுக்கு யக்கியன் என்ற மகனும், தட்சினை என்ற மகளும் பிறந்தார்கள்.

மனுவின் சமூகம் மற்றும் அரசியல் சட்டங்கள்
----------------------------------------

மனு வகுத்த சமூகம் மற்றும் அரசியல், நிதிகள் தொடர்பான சட்டங்களே மனுஸ்மிருதி என்பர். இச்சாத்திரத்தில் உலகப்படைப்பு, நால்வகை வர்ணம்; நால்வகை ஆசிரமங்களான பிரம்மச்சர்யம், கிரகஸ்தம், வனப் பிரஸ்தம் மற்றும் சந்நியாசம்; பொருளியலும் தனிமனித ஒழுக்கம்; கல்வியும் கடமைகளும், உணவு, தூய்மை மற்றும் மாதர் பற்றிய விதிகள்; அரச நீதி; நீதி நெறி சட்டங்கள்; ஆண் பெண்களின் அறம்; கலப்பு சாதிகள் - ஆபத்து தர்மம்; குற்றங்களின் கழுவாய் மற்றும் கர்ம வினைப் பயன்கள், முக்குணங்கள், முக்தி ஆகியவைகள் எடுத்துரைக்கிறது.

இவற்றையும் காண்க
----------------

* வைவஸ்தமனு
* மனுதரும சாத்திரம்
* வர்ணம் (இந்து மதம்)
* வருணக்கலப்பு சாதிகளின் தோற்றம்

மேற்கோள்களும் குறிப்புகளும்
---------------------------

1. ↑
2. ↑   விஷ்ணு புராணம் தினமலர் கோயில்கள்

வெளி இணைப்புகள்
---------------

* Manusmriti:The Laws of Manu.
**சுவாமிநாதன் அங்கிலேசரிய ஐயர்** (பிறப்பு: அக்டோபர் 12, 1942) ஒரு தாளிகையாளர், பத்தி எழுத்தாளர், பொருளாதாரத்துறை ஆய்வாளர், விமர்சகர் என பன்முகம் கொண்டவர். "சுவாமினோமிக்சு" என்னும் தலைப்பில் டைம்சு ஆப் இந்தியா நாளிதழில் வாரம்தோறும் பொருளியல், அரசியல் தொடர்பான தம் கருத்துகளை எழுதி வருகிறார். அமெரிக்காவின் வாசிங்டனில் உள்ள கேட்டோ நிறுவனத்தில் ஆய்வு அறிஞராக இருபது ஆண்டுகளுக்கும் மேல் இருந்து வருகிறார்..

பிறப்பும் கல்வியும்
-------------------

சாமிநாத ஐயரின் தந்தை சங்கர் ஐயர்; தாயார் பாக்கியலட்சுமி. இவருடைய அண்ணன் மணி சங்கர் ஐயர் காங்கிரசுக் கட்சியைச் சேர்ந்த ஓர் அரசியல்வாதி ஆவார்.
பள்ளிக் கல்வியை டூன் பள்ளியிலும் மேல் படிப்பை தில்லி புனித ஸ்டீபன் கல்லூரியிலும் முடித்தார். ஆக்சுபோர்டு பல்கலைக்கழகத்தில் பொருளியல் முதுநிலைப் பட்டம் பெற்றார். ஆண் பெண் சம நிலையை எடுத்துக்காட்டும் வகையில் தம் மனைவியின் பெயரான அங்கிலேசரியா என்பதைத் தம் பெயருடன் இணைத்துக் கொண்டார்.

பணி
---

* ’பைனான்சியல் எக்ஸ்பிரசு’ நாளிதழ் ஆசிரியர் (1988-90)
* ’எக்கனாமிக்சு டைம்சு’ நாளிதழிழ் ஆசிரியர் (1992-94)
* ’எக்கனாமிஸ்டு’ இதழின் இந்திய நிருபர் (1976-85, 1990–98) ஆண்டுகள்
* காடோ நிறுவனத்தில் ஆலோசகர்

எழுதிய நூல்கள்
--------------

* ’உலகமயமாக்கலை நோக்கி’ (Towards Globalisation, ஆங்கில நூல்-1992)
* ’சுவாமினாமிக்ஸ்’ (Swaminomics: Escape from the Benevolent Zookepers, ஆங்கில நூல்-2008)

தனி வாழ்க்கை
------------

ஆண் பெண் சமநிலை, சம உரிமை அடிப்படையில் சாமிநாத ஐயர் தம் மனைவியின் பெயரான *அங்கிலேசரியா* என்பதை தம் பெயருடன் இணைத்துக்கொண்டார். இவர் ஒரு தாராள சிந்தனையாளராகவும் நாத்திகராகவும் இருந்து கருத்துகளை எழுதி வருகிறார். பல்லவி ஐயர், சேகர் ஐயர், ருஸ்டம் ஐயர் ஆகிய மூவர் சாமிநாத ஐயரின் பிள்ளைகள் ஆவர்.

மேற்கோள்கள்
-----------

1. ↑  "Swaminathan S. Anklesaria Aiyar". கேட்டோ நிறுவனம். 2008-01-23 அன்று பார்க்கப்பட்டது.
2. ↑  The Doon School Old Boys' Society Register (Aiyar, Swaminathan Tata House) p.45
3. ↑  "காப்பகப்படுத்தப்பட்ட நகல்". 2012-02-28 அன்று மூலம் பரணிடப்பட்டது. 2014-03-28 அன்று பார்க்கப்பட்டது. Unknown parameter `|=` ignored (உதவி)
4. ↑  Aiyar, Swaminathan (2006-02-12). "A liberal atheist demands respect". தி டைம்ஸ் ஆஃப் இந்தியா. 2008-10-31 அன்று பார்க்கப்பட்டது.
பர்ஜர் நோய்
===========

இது இளைஞர்களிடம் உண்டாகும் சிறுதமனி அழற்சி நோய் ஆகும். இதனால் பல சமயங்களில் குருதி ஓட்டம் பாதிக்கப்பட்டு ஆறாத புண் உண்டாகும். புகையிலை பிடிப்போர், புகையிலை பயன்படுத்துவோர் ஆகியோரிடம் இந்நோய் காணப்படுகிறது. இந்நோய் பெரும்பாலும் கால்களில் உள்ள சிறுதமனியைப் பாதிக்கிறது.

நோயின் தன்மை
------------

முதலில் சிரை அலர்ஜியால் மேல்புறத்தில் கசிவு உண்டாகும். அந்த இடத்தில் தோல் சிவப்பாகவும், தொட்டால் வலியுடனும் இருக்கும். மிகக் குளிராக இருக்கும்போது விரல் முதலில் வெண்மை நிறமாகவும், பின்னர் நீல நிறமாகவும், இறுதியில் சிவப்பாகவும் மாறும். நடக்கும் போது பாதத்தில் வலி உண்டாகும். சிறிது ஓய்வு எடுத்ததால் வலி குறைவும். இந்நோயினால் பாதிக்கப்பட்ட தசையில் வலி அதிகம் இராது. ஏனெனில் இது கணுக்காலுக்கு மேலே உள்ள பெரிய தமனியை அதிகம் பாதிப்பது இல்லை. சில நேரங்களில் இந்நோய் கைகளை பாதிப்பதுண்டு. 

அறிகுறி
-------

பாதங்களில் மிகைச் சிவப்பாக இருக்கும். தொடை, முழங்கால் கீழ்ப்பள்ளத் தமனிகளில் உள்ள சிறு தமனிகளில் நாடித்துடிப்பு இராது.

மருத்துவம்
----------

இந்நோயின் போது புகையிலையை எந்த வடிவிலும் பயன்படுத்தக்கூடாது. 

பகுப்பு கரூர் மாவட்ட ஆசிரியர்கள் எழுதிய கட்டுரை

1. ↑   A.J. harding rains and H.David ritchie, bailey& loves, short practice of surgery, seventheeenth edition, H.W. lewis & co,Ltd, london, 1977
படத்தின் நடுப்பகுதியில் பிலிப்பீன் அகழி
**பிலிப்பீன் அகழி** *( Philippine Trench)* என்பது பிலிப்பீன்சுக்கு கிழக்கில் உள்ள ஒரு கடலடி அகழியாகும். இவ்வகழி பிலிப்பீன் ஆழம், மிண்டானௌ அகழி மற்றும்  மிண்டானௌ ஆழம் என்ற பெயர்களாலும் அழைக்கப்படுகிறது.

பிலிப்பீன்சிலுள்ள மிகப்பெரிய தீவான  லூசோனின் மத்தியப்பகுதியில் தொடங்கி, தென் கிழக்காக இந்தோனேசியாவின்  மலுக்குத் தீவுகளுக்கு வடக்கில் உள்ள ஆல்மயெரா தீவு வரை நீண்டிருக்கும் பிலிப்பீன் அகழி தோராயமாக 1320 கி.மீ (820 மைல்) நீளம் மற்றும் 30 கி.மீ அகலம் (19 மைல்) கொண்டதாக உள்ளது.

பிலிப்பீன் அகழியின் ஆழமான பகுதி காலாத்தியா ஆழம் என்று அழைக்கப்படுகிறது. இதன் ஆழம் 34,580 அடிகள் அல்லது 5760 பாதோம் ஆகும். உலகத்தில் உள்ள தாழ்வான பகுதிகளில் இது மூன்றாவது இடத்தைப் பிடிக்கின்ற ஆழமாகும்.

பிலிப்பீன் அகழிக்கு வடக்கில் சட்டென கிழக்கு லூசோன் அகழி காணப்படுகிறது. இவை இரண்டும் பிலிப்பீன் கடல் தட்டின் மேலுள்ள பென்னாம் பீடபூமியால் தடுக்கப்பட்டும் பிரிக்கப்பட்டும் தனித்தனியாக உள்ளன. 

புவிமேலோட்டுத் தட்டுகள் மோதலின் விளைவாகவே பிலிப்பீன் அகழி தோன்றியிருக்கலாம். பிலிப்பீன் கடல் தட்டு, பிலிப்பீன் நகரும் திட்டுகளுக்கு அடியில் ஆண்டுக்கு 16 செ.மீ என்ற அளவில் மேலும் கடலுக்குள் அமிழ்ந்து வருகிறது.

மேற்கோள்கள்
-----------

1. ↑  Deschamps; Lallemand (2003). *Intra-Oceanic Subduction Systems: Tectonic and Magmatic Processes*. பக். 165. பன்னாட்டுத் தரப்புத்தக எண்:1-86239-147-5.
**இராசிபுரம். சுப்ரமணியன் ஐயர். மனோகர்** அல்லது **ஆர். எஸ். மனோகர்** (*R. S. Manohar*; 29 சூன் 1925 - 10 சனவரி 2006) பழம்பெரும் நாடக, திரைப்பட நடிகராவார். இவர் இருநூற்றுக்கும் மேற்பட்ட திரைப்படங்களில் நடித்துள்ளார்.

இளமைக்காலம்
-----------

இராசிபுரம் சுப்ரமணியன் ஐயர் மனோகர், 1925-ஆம் ஆண்டு சூன் 29-ஆம் தேதி அன்றைய சேலம் மாவட்டம், ராசிபுரத்தில், பிரித்தானிய இந்தியா, சென்னை மாகாணத்தில் சுப்ரமணியன் ஐயர் மற்றும் இராசலட்சுமி அம்மாள் தம்பதியினருக்கு மகனாகப் பிறந்தார். இவருடைய இயற்பெயர் லட்சுமிநரசிம்மன் ஆகும். இவர் தன்னுடைய பள்ளிப் பருவத்தில் *மனோகரா* நாடகத்தில் நடித்ததால், மனோகர் என்னும் பெயர் பெற்றார். இவர் சென்னையிலுள்ள பச்சையப்பன் கல்லூரி முன்னாள் மாணவராவார்.

குறிப்பிட்ட சில திரைப்படங்கள்
-----------------------------

* லட்சுமி (1953)
* அதிசயப் பெண் (1959)
* வண்ணக்கிளி (1959)
* கைதி கண்ணாயிரம் (1960)
* வல்லவனுக்கு வல்லவன் (1965)
* ஆயிரத்தில் ஒருவன் (1965)
* வல்லவன் ஒருவன் (1966)
* இரு வல்லவர்கள் (1966)
* காவல்காரன் (1967)
* அடிமைப் பெண் (1969)
* உலகம் சுற்றும் வாலிபன் (1973)
* இதயக்கனி (1975)
* பல்லாண்டு வாழ்க (1975)

நாடகங்கள்
---------

மனோகர் பல்வேறு நாடகங்களை அரங்கேற்றி நடித்துள்ளார். அவற்றுள் இலங்கேசுவரன், சாணக்கிய சபதம், சூரபத்மன், சிசுபாலன், இந்திரசித், சுக்ராச்சாரியார், நரகாசுரன் மற்றும் திருநாவுக்கரசர் நாடகங்கள் குறிப்பிடத்தக்கவையாகும்.

விருதுகள்
---------

இசைப்பேரறிஞர் விருது, 1987. வழங்கியது: தமிழ் இசைச் சங்கம், சென்னை.

மேற்கோள்கள்
-----------

1. 1 2  "காப்பகப்படுத்தப்பட்ட நகல்". 2009-06-26 அன்று மூலம் பரணிடப்பட்டது. 2012-05-24 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2012-04-30 அன்று மூலம் பரணிடப்பட்டது. 2012-05-24 அன்று பார்க்கப்பட்டது.
3. ↑  "இசைப்பேரறிஞர் பட்டம் வழங்கப் பெற்றவர்கள்". தமிழ் இசைச் சங்கம். 22 டிசம்பர் 2018. 2012-02-12 அன்று மூலம் பரணிடப்பட்டது. 22 டிசம்பர் 2018 அன்று பார்க்கப்பட்டது.

வெளி இணைப்புகள்
---------------

* Icon of Tamil theatre பரணிடப்பட்டது 2010-11-30 at the வந்தவழி இயந்திரம்
* மனோகர் என்றொரு மனிதர் தமிழ் பேப்பர்
**தேரா பாபா நானக்** (**Dera Baba Nanak**) இந்தியாவின் பஞ்சாப் மாநிலத்தின் குர்தாஸ்பூர் மாவட்டத்தின் கிழக்கே, இந்திய-பாகிஸ்தான் எல்லையை ஒட்டி அமைந்த நகரம் ஆகும்.

மக்கள்தொகை பரம்பல்
------------------

11 வார்டுகள் கொண்ட தேரா பாபா நானக் நகராட்சியின், 2011-ஆம் ஆண்டின் இந்திய மக்கள்தொகை கணக்கெடுப்பின் படி, மொத்த மக்கள்தொகை 6,394 ஆகும். இந்நகரத்தில் இந்துக்கள் 55.81%, சீக்கியர்கள் 41.09%, இசுலாமியர்கள் 2.89% மற்றும் பிற சமயத்தவர்கள் 0.25% உள்ளனர்.

தேரே பாபா நானக் - கர்தார்பூர் இணைப்பு சாலைப் போக்குவரத்து திட்டம்
-----------------------------------------------------------------

நவம்பர் 2019ல் குருநானக்கின் 550-வது பிறந்த ஆண்டை முன்னிட்டு, இந்தியாவின் தேரா பாபா நானக் நகரத்தையும், பாகிஸ்தான் நாட்டின் கர்தார்பூர் நகரத்தையும் இணைக்கும் 6.4 கிமீ நீளம் கொண்ட பன்னாட்டு சாலைப்போக்குவரத்து அமைக்க இந்திய - பாகிஸ்தான் அரசுகள் முடிவெடுத்துள்ளது.கர்தார்பூர், பாகிஸ்தான் - தேரா பாபா நானக் இணைப்புச் சாலையை 9 நவம்பர் 2019 அன்று, பாகிஸ்தான் பகுதியின் சாலையை பிரதமர் இம்ரான் கானும், இந்தியப் பகுதியின் கர்த்தார்பூர் சாலையை இந்தியப் பிரதமர் நரேந்திர மோடியும் திறந்து வைத்தனர்.

இதனையும் காண்க
--------------

* கர்தார்பூர், பாகிஸ்தான்
* கர்தார்பூர் தர்பார் சாகிப் குருத்துவார்
* கர்தார்பூர், இந்தியா

Gallery
-------

* Garments Of Guru Nanak preserved at  Gurudwara Sri Chola SahibGarments Of Guru Nanak preserved at Gurudwara Sri Chola Sahib
* Gurudwara Sri Chola SahibGurudwara Sri Chola Sahib

மேற்கோள்கள்
-----------

1. ↑  Dera Baba Nanak Population Census 2011
2. ↑  கர்தார்பூர் - குர்தாஸ்பூர் வழித்தடம்
3. ↑  India, Pakistan commit to Kartarpur corridor
4. ↑  Imran Khan inaugurates Kartarpur Corridor, welcomes first batch of pilgrims
**தேரழுந்தூர்** அல்லது **திருவழுந்தூர்** தமிழ்நாட்டின் சோழ நாட்டுக் காவிரித் தென்கரையில் உள்ள மயிலாடுதுறை மாவட்டத்தில் உள்ள குத்தாலம் வட்டம் மற்றும் குத்தாலம் ஊராட்சி ஒன்றியம், தேரழந்தூர் ஊராட்சியில் அமைந்த சிற்றூர் ஆகும். கம்பராமாயணம் பாடிய கம்பர் இவ்வூரில் பிறந்தவர். இவ்வூரில் திருவழுந்தூர் தேவாதிராஜன் கோயில் எனும் வைணவக் கோயிலும், தேரழுந்தூர் வேதபுரீசுவரர் கோயில் எனும் சிவன் கோயிலும் உள்ளது.
கம்பர் இவ்வூரில் பிறந்ததற்கு ஆதராமாக உள்ள கம்பர் மேடு எனும் பகுதி இந்தியத் தொல்லியல் ஆய்வகத்தின் கட்டுப்பாட்டில் உள்ளது.

அமைவிடம்
--------

இந்த ஊர் மயிலாடுதுறைக்கு தெற்கே 12 கிலோ மீட்டர் தொலைவில் உள்ளது. மயிலாடுதுறை, கும்பகோணம் ஆகிய ஊர்களிலிருந்து பேருந்துகளில் தேரழுந்தூர் செல்லலாம். மயிலாடுதுறை – கும்பகோணம் தொடர் வண்டிப் பாதையில் உள்ள தேரழுந்தூர் இரயில் நிலையத்தில் இறங்கி தெற்கே 3 கி.மீ. தூரம் சென்றால் ஊரை அடையலாம். இவ்வூர் மயிலாடுதுறை மக்களவைத் தொகுதி யையும், பூம்புகார் (சட்டமன்றத் தொகுதி) யையும் சேர்ந்தது. தேரழுந்தூர் மேலையூர், கீழையூர், தொழுதாலங்குடி ஆகிய 4 பஞ்சாயத்துக்களைக் கொண்ட மிகப்பெரிய ஊராகும். சுமார் 9533 மக்கள் தொகை கொண்ட கிராமம் ஆகும்.
இதன் எல்லையாக கிழக்கில் அசிக்காடும், மேற்கில் திருவாவடுதுறையும், வடக்கில் குத்தாலமும் 
தெற்கில் கோமலும் அமைந்து உள்ளது. இந்த ஊரில் *கம்பர் மேடு* என்று ஒரு இடம் உள்ளது.

மேலும் பார்க்க
--------------

* திருவழுந்தூர் தேவாதிராஜன் கோயில்
* தேரழுந்தூர் வேதபுரீசுவரர் கோயில்

மேற்கோள்கள்
-----------

1. ↑
2. ↑  புதர் மேடாகிக் கிடக்கும் கம்பர் வாழ்ந்த `கம்பர் மேடு’ - அரசு நடவடிக்கை எடுக்குமா?
3. ↑  கவனிப்பாரற்ற நிலையில் தேரழந்தூர் கம்பர் மேடு
4. ↑  "கம்பர் வாழ்ந்த இடம் முறையாக பாதுகாக்கப்படுமா?". 2019-03-17 அன்று மூலம் பரணிடப்பட்டது. 2021-10-12 அன்று பார்க்கப்பட்டது.
5. ↑  Kambarmedu, believed to be the birth place of Tamil poet Kambar, in state of neglect
6. ↑  தொ. மு. பாஸ்கரத் தொண்டைமான், கம்பன் பிறந்த ஊர் - கட்டுரை, கம்பன் சுயசரிதம் - நூல், பக்கம் 100-109
ஓர் உற்பத்தி நிறுவனத்தில் பலவிதமான இயந்திரங்கள் பயன்படுத்த்தப்பட்டு பொருட்கள் உற்பத்தி செய்யப்படுகின்றன. இந்த இயந்திரங்களின் உற்பத்திதிறன், நாளுக்கு நாள் குறைந்து கொண்டே வரும். இயந்திரங்கள், தேய்வடைவதன் காரணமாகத் தங்களின் உற்பத்திதிறனை இழந்து விடுவதையே நாம் **தேய்மானம்** என்கிறோம். பயன்பாட்டின் காரணமாக இயந்திரங்கள் தங்களின் உற்பத்தித்திறனை இழத்தல், உற்பத்தியில் இந்த இயந்திரங்களைப் பயன் படுத்த்த் தேவை இல்லாமல் போய்விடுதல் மற்றும் வாங்கி நீண்ட காலம் ஆகி விடுதல் போன்ற காரணங்களால் தேய்மானம் ஏற்படுவதாகக் கணக்கியல் கொள்கை கூறுகிறது.

ஒரு கால கட்டத்தில் - அதாவது இந்த இயந்திரங்களின் நிர்ணயிக்கப்பட்ட ஆயுள் முடிவடையும்போது- நாம் அவற்றைத் தூக்கி எறிந்துவிட்டு புது இயந்திரங்களை நிறுவ வேண்டிய அவசியம் ஏற்படுகிறது.இத்ற்காக நாம் பெரும் தொகையைச் செலவு செய்ய வேண்டி இருக்கும்.திடீரென இவ்வளவு பெரிய தொகையை எங்கிருந்து திரட்டுவது? இதனைக் கருத்தில் கொண்டு, ஒவ்வோர் ஆண்டும் ஒரு குறிப்பிட்ட தொகையை ஒதுக்கி வைக்கிறோம்.இயந்திரத்தை மாற்ற வேண்டிய நேரத்தில் இந்தத் தொகை நமக்கு கை கொடுக்கிறது.இந்த்த் தொகையை நமது இலாபத்தில் இருந்து கழித்துக் கொள்ளலாம்.இத்தொகைக்கு வருமான வரிச் சட்டத்தின்படி விலக்கும் கிட்டுகிறது.
உற்பத்தியில் பயன்படுத்தப்படும் இயந்திரங்கள் மட்டுமின்றி அலுவலகப் பொறிகள், வாகனகங்கள் போன்றவற்றுக்கும் தேய்மானம் அனுமதிக்கப்படுகிறது.

தேய்மானத்தை எப்படி கணக்கிடுவது?
-------------------------------

இயந்திரத்தை பயன் படுத்தினாலும் பயன் படுத்தாவிட்டாலும் தேய்மானம் கணக்கிடப்பட்டு அதன் மூலதன மதிப்பில் இருந்து கழிக்கப்பட வேண்டும்.தேய்மானம் கழிக்கப் பட்ட பிறகு மீதம் உள்ள மதிப்பு நமது கணக்குப் புத்தகத்தில் பதியப்படுகிறது.இது ஏட்டுப் பெறுமானம் (Book Value ) என அழைக்கப்படுகிறது.

ஓர் இயந்திரத்தின் தேய்மானத்தைக் கணக்கிட வேண்டுமெனில் அதனுடைய ஆயுள் எவ்வளவு என்பதைத் தெரிந்துகொள்ள வேண்டும்.பொதுவாக இயந்திர உற்பத்தியாளர்களிடம் இருந்து இத்தகவலைப் பெறலாம்.இயந்திரத்தின் கொள்முதல் விலை என்ன என்பதையும் பார்க்க வேண்டும்.இயந்திரத்தின் விலயை மட்டும் பார்க்காமல், அதற்காகக் கட்டப்பட்ட வரிகள், அதனை நமது பணிமனைக்குக் கொண்டு வருவதற்காக செய்யப்பட்ட செலவு, அதனை பணிமனையில் நிறுவுவதற்காக செய்யப்பட்ட செலவு( சிறப்புக் கட்டுமான செலவுகள்) ,இதற்காக பிரத்யேகமாக செய்யப்பட்ட மின்சாதன செலவுகள் போன்ற அனைத்தும் சேர்த்து இயந்திரத்தின் மூலதன சொத்து மதிப்பு(Capitalised Value) எனப்படும்.இந்த மதிப்பில் ஐந்து விழுக்காட்டினை அதன் இறுதி மதிப்பாக எடுதுக்கொள்ள வேண்டும்.இயந்திரத்தின் மூலதன மதிப்பில் இறுதி மதிப்பைக் கழித்து வரும் தொகையை அதன் ஆயுட் காலத்தால் ( ஆண்டுகள்) வகுக்க ஓர் ஆண்டுக்கான தேய்மானம் எவ்வளவு என்று அறியலாம்.
தேய்மானத்தைக் கணக்கிட பல முறைகள் கையாளப்படுகின்றன.

வருமான வரிச் சட்டமும் தேய்மானமும்
---------------------------------

தேய்மானமாகக் கணக்கிடபப்டும் தொகைக்கு வருமான வரியில் இருந்து விலக்கு அளிக்கப்படுகிறது.

நிறுமச் சட்டமும் தேய்மானமும்: (Indian Companies Act 1956 and Depreciation ) 
இந்தியாவைப்பொறுத்த வரையில் , ஒவ்வொரு வகை இயந்திரத்துக்கும் எத்தனை விழுக்காடு தேய்மானம் கணக்கிடப்பட வேண்டும் என்பதை இந்திய நிறுமச் சட்டம் -1956 குறிப்பிட்டுள்ளது.
ஒரு நிறுவனம், இந்த சட்டத்தில் குறிப்பிடபப்ட்டுள்ளதை விட அதிக விகிதாச்சாரத்திலும் தேய்மானத்தைக் கணக்கிட்டு கழித்துக் கொள்ளலாம்.ஆனால் இதில் குறிப்பிட்டுள்ள விழுக்காட்டை விட குறைந்த விகிதத்தில் தேய்மானம் கணக்கிட முடியாது.
சீனத்துடன் சோழர்கள் பண்டைய காலத்திலேயே தொடர்பு கொண்டிருந்தனர்.

கி.மு.இரண்டாம் நூற்றாண்டு
-------------------------

சீனத்துடன் சோழர்கள் கி.மு.இரண்டாம் நூற்றாண்டிலேயே தொடர்பு கொண்டிருந்தனர். சோழ மன்னர்களின் அரசவைக்கு சீனம் தன் தூதரை அனுப்பியதை சீன அறிஞர் **பான்கூ** கூறி இருக்கிறார். பான்கூவின் **இட்சியன் ஃகான் சூ** என்னும் நூலில் **கூவாங்ட்சே** என்னும் நகரில் சீனாவில் காணாத பொருட்களையெல்லாம் கண்டதாக கூறுகிறார். பெரண்ட் என்னும் வல்லுநர் ஒலியியல் அடிப்படையில் இந்நகரின் பெயர் பண்டைத்தமிழ் சோழ காஞ்சி மாநகரை ஒத்துள்ளது எனக்கூறுகிறார். இதன் மூலம் சீனாவுக்கும் காஞ்சிக்கும் இருந்த தொடர்பு உறுதியாகிறது.

காசுகள்
-------

மூலம் - பண்டைய தமிழகம்

இத்தொடர்பை உறுதிப்படுத்தும் வண்ணம் தஞ்சை, புதுக்கோட்டை மாவட்டங்களில் சில சீனக்காசுக் குவியல்கள் கிடைத்துளன.

| இடம் | எண்ணிக்கை | குறிப்பு |
| --- | --- | --- |
| ஒலயக்குன்னம் | 323 | இதன் காலம் கி.மு. 142-126. புதுக்கோட்டை மாவட்டம், பட்டுக்கோட்டை வட்டம். |
| தாலிக்கோட்டை | 1822 | மன்னார்க்குடி வட்டம் |

பிற்காலம்
---------

இராசேந்திர சோழன் காலத்தில் கி.பி.1016-1033லிலும், குலோத்துங்க சோழன் காலத்தில் கி.பி.1077லிலும் சீனத்திற்கு அரசியல் வணிக தூதர் குழுக்கள் அனுப்பப்பட்டன.

மேற்கோள்கள்
-----------

1. ↑  "sino-indian cultural ties from time immemorial",
baroda, jan 7. sardar K.M.panikkar was delivering the 1st of 3 lectures on 'india & china' @ maharaja sayaji rao university of baroda, News item in "the mail" dated 19-1-1956
2. ↑  தமிழர் காசியல், நடன காசிநாதன்
3. ↑  சி.க. சிற்றம்பலம், யாழ்ப்பாணப் பல்கலைக்கழகம், இலங்கை.
4. ↑  Chinese Coins From Tanjore, Si no-Indian Studies, vol. I, Part I, Oct. 1944
5. ↑  "the chola monarchs sent embassies, paertly diplomatic & commercial, to china which reched that country in 1016,1033,1077" -K.A.Nilakanta shastri, "A history of south india"
6. ↑  இந்திய வரலாறு கி.பி.1200 வரை - அண்ணாமலைப் பல்கலைக்கழகம் - அதிகாரம்-8 - பகுதி-24 - பக்கம்-425 - வாணிகமும் நாணயமுறையும்